b'\n_START_ARTICLE_\nLeikanger presteg\xc3\xa5rd\n_START_PARAGRAPH_\nLeikanger presteg\xc3\xa5rd ligger like nedenfor Leikanger kirke i Sogn og Fjordane. V\xc3\xa5ningshuset bygd av Gerhard Geelmuyden i 1752 ble revet i 1911 og flyttet til Norsk Folkemuseum p\xc3\xa5 Bygd\xc3\xb8y. Det n\xc3\xa5v\xc3\xa6rende v\xc3\xa5ningshuset er fra 1912 og ble bygget av Fredrik Vilhelm Bull-Hansen (1852\xe2\x80\x931923), som var prest her fra 1897 til sin d\xc3\xb8d._NEWLINE_Presteg\xc3\xa5rden rommer ogs\xc3\xa5 borgstue, vedsk\xc3\xa5l og eldhus fra 1700-tallet og en garasje fra 1950-tallet. Tidligere fantes ogs\xc3\xa5 en Bergstue, eller R\xc3\xb8dstuen, og et naust. Presteg\xc3\xa5rden er fredet. _NEWLINE_Presteg\xc3\xa5rdshagen inneholder mange sjeldne tr\xc3\xa6r.'